Diari Oficial de la Generalitat Valenciana


Sumari del DOGV 3205, del 17-03-1998 (1998/1993)

Edicte de notificació de resolució sancionadora a Olatz, SL, titular de l'Agència de Viatges Olatz, SL.
-------------------------------------------------------------------------------------------------------

### Dades del document

Número de DOGV
:   3205

Data del DOGV
:   17-03-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/1993


Organisme emissor
:   Agència Valenciana del Turisme

Tipus de document
:   Edicte

Edicte de notificació de resolució sancionadora a Olatz, SL, titular de l'Agència de Viatges Olatz, SL. [1998/A1993]
  
Per no haver estat possible notificar de manera personal i directa a l'interessat la Resolució de data 7 de gener de 1998, del director de l'Àrea de Producte de l'Agència Valenciana de Turisme, recaiguda en l'expedient sancionador a l'establiment Agència de Viatges Olatz, es procedeix a la seua publicació en el Diari Oficial de la Generalitat Valenciana, als efectes del que es disposa a l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 19 de febrer de 1998.- El director de l'Àrea de Producte: Víctor Yepes Piqueras.
  
Amb data 7 de gener de 1998, el director de l'Àrea de Producte de l'Agència Valenciana de Turisme ha dictat la següent resolució:
  
«Vist l'expedient sancionador de referència, incoat pel cap del Servei Territorial de València contra Olatz, SL, titular de l'Agència de Viatges Olatz de València, c/ Ciril Amorós, per infraccions a la normativa turística.
  
Fets
  
Primer
  
L'expedient sancionador es va incoar mitjançant un acord d'iniciació del cap del Servei Territorial de Turisme de València de data 7 de juliol de 1997, en vista i com a conseqüència de l'acta número 1.674, alçada en 2 de juliol de 1997 per un agent d'Inspecció de l'esmentat Servei Territorial de Turisme i de la comprovació en els arxius d'aquest organisme.
  
En l'acta es feia constar:
  
?S'exerceix l'activitat d'agència de viatges sense la preceptiva autorització per part d'aquest organisme, amb manca de la corresponent documentació en matèria turística. El local es troba obert al públic.-
  
Segon
  
La persona inculpada sí que va donar la seua versió sobre els fets denunciats en l'acta alçada. Manifestava que estaven realitzant els tràmits oportuns per a la legalització de l'agència, encara que està demorant-se per problemes en la tramitació per tractar-se de dues comunitats autònomes diferents, atés que l'agència té la seu central al País Basc.
  
Segons la comprovació dels arxius d'aquest organisme, resulta que l'agència de viatges de referència no està autoritzada per a l'exercici de l'activitat.
  
Tercer
  
En l'acord d'iniciació es van nomenar un instructor i una secretària, imputant-se a l'encausat els següents fets:
  
?Realitza l'activitat pròpia d'agències de viatges, sense estar en possessió del títol llicència atorgat per l'autoritat turística competent.
  
Es considera infracció dels articles 1 i 28 del Decret 20/1997, d'11 de febrer, pel qual s'aprova el Reglament d'Agències de Viatges de la Comunitat Valenciana (DOGV 21.02.97).-
  
Quart
  
Dins del termini legal conferit a aquest efecte, la inculpada no va presentar un escrit de recusació contra l'instructor i la secretària esmentats.
  
D'altra banda, tampoc va presentar un escrit d'al·legacions a l'acord d'iniciació, notificat en data 10 de juliol de 1997, segons consta a l'expedient.
  
Cinqué
  
Segons consta en els arxius corresponents d'aquest organisme, l'inculpat no ha estat sancionat amb anterioritat.
  
Fonaments de dret
  
Primer
  
L'article 1 del Decret 20/1997, d'11 de febrer, que aprova el Reglament d'Agències de Viatges de la Comunitat Valenciana (DOGV 21.02.97), estableix que tenen la consideració d'agències de viatges les persones físiques i jurídiques que, amb la possessió del títol llicència corresponent, es dediquen professionalment i comercialment a l'exercici d'activitats de mediació i/o organització de serveis turístics, i que poden utilitzar mitjans propis en la prestació d'aquests. La condició legal i denominació d'agència de viatges queda reservada exclusivament a les persones a les quals es refereix l'apartat anterior. Els termes viatge o viatges y les seues traduccions a altres idiomes, sols podran ser utilitzats per les persones que tinguen la condició legal d'agències de viatges, així com tot o part del títol o subtítol que retole les seues activitats.
  
L'article 28 de l'esmentat Decret 20/1997 estableix que l'oferta, realització o publicitat, per qualsevol mitjà de difusió, de les activitats pròpies de les agències de viatges, sense estar en possessió del corresponent títol llicència, serà sancionada administrativament, de conformitat amb la Llei 1/1989, de 2 de març, per la qual s'estableix el règim d'inspecció i procediment en matèria de disciplina turística.
  
Segon
  
De l'examen de l'acta número 1.674, alçada en data 2 de juliol de 1997, per un agent d'Inspecció d'aquest organisme, es constata que l'Agència de Viatges Olatz de València, carrer de Cirilo Amorós, 82, realitza l'activitat pròpia d'agència de viatges, sense estar en possessió del preceptiu títol llicència atorgat per l'autoritat turística competent, per a l'exercici de l'esmentada activitat.
  
Conseqüentment, es consideren infringits els esmentats articles del Decret 20/1997, d'11 de febrer, en relació amb l'article 10.2 de la Llei 1/1989, de 2 de març, segons el qual constitueix una infracció administrativa de caràcter molt greu la prestació de serveis o la realització d'activitats turístiques de manera clandestina per no disposar de títol, autorització o declaració exigits per la normativa turística.
  
Tercer
  
Segons l'article 22 de l'esmentada Llei 1/1989, de 2 de març, els fets recollits en les actes d'inspecció es presumiran certs, llevat que del conjunt de les proves que s'efectuen resulte el contrari.
  
En aquest assumpte, es consideren suficientment acreditats els fets i en conseqüència la infracció comesa.
  
D'altra banda, es considera que la titularitat de l'establiment reconeix de manera tàcita el contingut de l'acord d'iniciació, notificat en data 10 de juliol de 1997, ja que no ha formulat al·legacions dins del termini conferit a aquest efecte.
  
Quart
  
De conformitat amb l'establit en l'article 7 en relació amb l'article 10.2 de la Llei 1/1989, de 2 de març, per la qual s'estableix el règim d'inspecció i Procediment en matèria de disciplina turística, l'esmentada infracció es qualifica com a molt greu.
  
Cinqué
  
De conformitat amb els articles 12 i 13 en relació amb el 5.1 de la llei anteriorment esmentada, les infraccions contra el que es disposa en aquesta i en la resta de disposicions en matèria de turisme donaran lloc a la imposició de les corresponents sancions.
  
Sisé
  
Segons el que es disposa en l'article 14 de l'esmentat llei, en la imposició de sancions caldrà atenir-se a les circumstàncies que s'hi inclouen.
  
Seté
  
Aquest expedient s'ha tramés de conformitat amb els principis del procediment sancionador, recollits en el títol IX, capítol II, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en el Reial Decret 1.398/1993, de 4 d'agost, pel qual s'aprova el reglament del procediment per a l'exercici de la potestat sancionadora.
  
Resolució
  
Vistos els preceptes legals esmentats i totes altres disposicions de general i especial aplicació, en virtut de les atribucions conferides per la disposició addicional primera del Decret 45/1996, de 25 de març (DOGV de 28 de març) i, de conformitat amb el que es disposa en el títol IV de la Llei 1/1989, de 2 de març esmentat, resolc:
  
Sancionar Olatz, SL, de València, carrer Ciril Amorós, 82, amb una multa de quatre-centes mil pessetes (400.000 PTA).
  
Contra aquesta resolució, que no exhaureix la via administrativa, podrà interposar-se un recurs ordinari davant el president executiu de l'Agència Valenciana de Turisme en el termini d'un mes, comptador des de l'endemà de la recepció de la notificació, d'acord amb el que s'estableix en l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.